Lukas 1:59 Die seuntjie van Sagaria en Elisabet is nou 8 dae oud. Sy ouers is mense wat in liefde vir die HERE leef. Hulle wil in liefde volgens God se wil leef. Dit is daarom nou die dag dat hierdie seuntjie besny gaan word. Die HERE het voorgeskryf dat dit op die agtste dag moes gebeur. Sien Gen 17:12.
Dit was regtig �n dag om fees te vier. Dit was die HERE wat laat sien dat Hy met Sy belofte na hierdie kind gekom het. Dit was die teken van God se verbond met Sy volk. By elke besnydidenis sien almal wat daarby aanwesig is dat die HERE regtig die God van sy hele volk wil wees. Manne en vroue, seuns en dogters. Ons het al eerder gesien dat die HERE in en in goed en trou is. As Hy iets vir jou belowe, kan jy daarop bou. Hy beloof by die besnydenis en later by die doop dat Hy jou God en Vader wil wees. Dat Hy jou wil vergewe en die ewige lewe wil gee. Wie die belofte aanneem en daarom Christus volg, is so baie ryk.